VÁLLALKOZÁSI SZERZŐDÉST

MÓDOSÍTÓ OKIRAT

amely létrejött egyrészről Litér Község Önkormányzata (cím: 8196 Litér, Álmos utca 37, adószám: 15428976-2-19, bankszámlaszám: MÁK 10048005-00344355-00000024, elérhetősége: +36 88598016, képviseli: Szedlák Attila Polgármester, címe: 8196 Litér, Árpád u. 7. elérhetősége: [polgarmester@liter.hu](mailto:polgarmester@liter.hu), tel: +36 88598016, elektronikus építési napló vezetés esetén az alkalmazás használatához szükséges NÜJ szám: 555692222), mint Megrendelő (továbbiakban: Megrendelő),

másrészről a STYLUS Építő és Üzemeltető Zártkörűen Működő Részvénytársaság (székhely: 1056 Budapest, Belgrád rakpart 2. 3. em. 4., Cg.: 01-10-048242, adószám: 25051474-2-41, bankszámlaszám: Sberbank 14100275-24479549-01000001, elérhetősége: +36 309002381, vállalkozó kivitelezők nyilvántartása szerinti nyilvántartási száma: MKIK 11A64550, NÜJ szám: 834070644, képviseli: Dobrosi Zsolt vezérigazgató, címe: 1056 Budapest, Belgrád rakpart 2. 3. em. 4., elérhetősége: tel: +36 30 900 2381), mint Vállalkozó (továbbiakban: Vállalkozó) - a továbbiakban együttesen: Felek - között alulírott helyen és napon az alábbi feltételekkel:

1. Felek rögzítik, hogy egymással „Új bölcsőde épület építése” tárgyban a közbeszerzésekről szóló 2015. évi CXLIII. tv. - továbbiakban: Kbt. - Harmadik Rész 115. § alkalmazásával megindított nyílt közbeszerzési eljárásban vállalkozási szerződést kötöttek 2018.09.04. napján – a továbbiakban: szerződés.

2. Figyelemmel arra, hogy a szerződés megkötését követően a szerződés tárgyát képező munkák vonatkozásában a szerződéskötéskor előre nem látható okok merültek fel, a szerződés tárgyát képező munkák mennyiségét, a szerződés műszaki tartalmát, valamint erre, továbbá az előre nem látott áremelkedésre tekintettel a vállalkozói díjat a szerződésmódosítás mellékletét képező, a változásokat (elmaradó tételeket) kiemelten tartalmazó beárazott költségvetési kiírásban, valamint az áremelkedést alátámasztó szakértői véleményben foglaltak szerint, illetve a teljesítési határidőt jelen okirat szerint módosítják.

Felek rögzítik, hogy jelen szerződésmódosításra annak érdekében van szükség, hogy a Vállalkozó és a Megrendelő lényeges jogos érdeksérelme nélkül a kivitelezés szakszerűen, szerződésszerűen megvalósuljon, és a beruházással érintett épület rendeltetésszerű használatra alkalmas legyen.

Módosítás részletes tartalma és indokai:

I.) Elmaradó tételek

Felek az alábbi tételeket az alábbi indokok, a szerződés 1.2. pontja, a 322/2015. (X.30.) Kr. 28. § (2) bekezdése, illetve a Kbt. 141. § (2) bekezdés, és a Kbt. 141. § (6) bekezdése alapján:

1. **törölt tétel: (Kbt.141.§ (6) bek.)**
   1. Építészet – főépület; 35. Ácsmunkák, 17. Tétel: Fa pergola gyártása és beépítése a szükséges horganyzott rögzítőelemekkel és szerelvényekkel, terv szerinti méretben, rétegelt-ragasztott faanyagból, felületkezelés nélkül (teraszon).
   2. Építészet – főépület; 49. Árnyékolók: Woundwo Xline motoros árnyékoló szerelése terasznál pergola felett.

Törlés indoka: A kivitelezés során vált ismerté, hogy a kiírt árnyékoló berendezés nem beszerezhető, ebből kifolyólag motoros karos árnyékoló berendezés kerül beépítésre, amely nem indokolja a pergola kiépítését.

A törlés miatti vállalkozó díjcsökkenés az „a” tétel miatt: - (mínusz) nettó 1.161.895 Ft+Áfa

A törlés miatti vállalkozó díjcsökkenés a „b” tétel miatt: - (mínusz) nettó 2.031.021 Ft+Áfa

A törlés miatti vállalkozó díjnövekmény karos árnyékoló berendezés telepítése (plusz) nettó 1.102.958 Ft+ Áfa

Az 1. törölt tétel miatt a vállalkozói díjcsökkenés: - (mínusz) nettó 2.089.958 Ft

2. törölt tétel: (Kbt. 141. § (6) bek.)

Építészet – főépület; 36. Vakolás és rabicolás, 3. Tétel: Építőmesteri munkák Vakolás és rabicolás Belső vakolatok, előkevert gyári szárazhabarcsból Mennyezetvakolat készítése, gépi felhordással, zsákos kiszerelésű szárazhabarcsból, sima, könnyített mész-cement vakolat, 2 cm vastagságban Baumit MPI 25 (GV 25) Mész-cement gépi vakolat belső, Cikkszám: 151703 – 100 m2

Törlés indoka: A kivitelezés során vált ismerté, hogy a gipszkarton álmennyezettel fedett terekben, a takart részek vakolását nem indokolt elvégezni, a függesztő szerkezet rögzítése közvetlenül a vasbeton szerkezetben kell történjen.

A törlés miatti vállalkozó díjcsökkenés: - (mínusz) nettó 359.800 Ft

3. törölt tétel: (Kbt. 141. § (6) bek.)

Építészet – Összekötő folyosó; 43. Bádogozás, 1-9. Tétel. Fémlemez fedés az összekötő folyosón

Törlés indoka: A kivitelezés során vált ismerté, hogy összekötő folyosó tető rétegrendjében a fémlemez nem biztosítja az épületrész beázásmentes fedését. A fémlemezfedés és a meglévő épület kapcsolatának módosított csomóponti kialakítása a meglévő homlokzati szigetelés megbontásával lehetséges, ami később garanciális problémákhoz vezetne, így a felek törlik a műszaki tartalomból a fémlemez beépítését.

A törlés miatti vállalkozó díjcsökkenés: - (mínusz) nettó 1.088.994 Ft

4. törölt tétel: (Kbt. 141. § (6) bek.)

Építészet – Összekötő folyosó; 87. Felvonók, 1. Tétel: Akadálymentesítés Eurocentimpex H1 típusú 500 kg teherbírású hidraulikus személyemelő beépítése

Törlés indoka: A kivitelezés során vált ismerté, hogy a két épületet összekötő folyosó szervízfolyosóként fog funkcionálni, így akadálymentesítési szempontból nem releváns, ennek tükrében az emelő beépítése a rehabilitációs szakmérnök nyilatkozata alapján is elhagyható. Valamint, a betervezet emelő berendezés már be sem szerezhető.

A törlés miatti vállalkozó díjcsökkenés: - (mínusz) nettó 3.813.565 Ft

5. törölt tétel: (Kbt. 141. § (6) bek.)

Épületgépészet – főépület; 5. Légtechnika, 127-183. Tétel Bölcsőde szellőztető berendezés

Törlés indoka: A kivitelezés során vált ismerté, hogy a bölcsőde homlokzati falakkal határos helységeinek szellőztetése a beépített nyílászárókon keresztül biztosítható. A belső terü helységek kiszellőztetése az álmennyezetbe épített kisebb teljesítményű szellőztető berendezéssel biztosítható, így a felek törlik a beárazott szellőztető berendezést, és helyette a kivitelezés során kialakult műszaki feltételeknek megfelelő berendezésre módosítják.

A törlés miatti vállalkozó díjcsökkenés: - (mínusz) nettó 6.638.330 Ft +Áfa

A törlés miatti vállalkozó díjnövekmény telepítése (plusz) nettó 1.992.160 Ft+ Áfa

Az 5. törölt tétel miatt a vállalkozói díjcsökkenés : - (mínusz) nettó 4.646.170 Ft

6. törölt tétel: (Kbt. 141. § (6) bek.)

Építészet – főépület, 7. Kertészet, 2.6. Automata öntözőrendszer kiépítése

Törlés indoka: Az ajánlatkérő kivitelezés időtartama alatt a beruházással érintett intézménybe felvett 1 fő munkavállalót, aki a kert karbantartását is végezni fogja, így a berendezés kiépítése szükségtelenné vált, így a felek törlik az arra vonatkozó tételt.

A törlés miatti vállalkozó díjcsökkenés: - (mínusz) nettó 192.780 Ft

II.) Áremelkedés

Felek rögzítik azt is, hogy a szerződéskötést követően a vállalkozó kockázatán felüli mértékben, és előre nem láthatóan bekövetkezett – szakértői véleménnyel alátámasztottan – az építőiparban az árak növekedése, melyre tekintettel a felek a Kbt. 141. § (2) bekezdése alapján a vállalkozói díjat + (plusz) nettó 7.600.000 Ft-tal megnövelik.

III.) Díjnövekedés az összekötő folyosó kivitelezése miatt

Felek rögzítik, hogy a szerződés megkötését követően, a teljesítés során jutott a felek tudomására, hogy az összekötő folyosóval kapcsolatos kivitelezési munka a feleken kívül álló körülmények miatt nem folytatható új statikai tervek nélkül, melynek elkészítéséhez egyrészt további idő volt szükséges, másrészt a tervek alapján át kellett szervezni a munkát, mely - a fent hivatkozott szakértői vélemény által is alátámasztottan – nettó 4.600.000 Ft többletköltséget eredményezett, mely összeggel a Kbt. 141. § (2) bekezdése alapján megemelik a felek a vállalkozói díjat.

Részletes indokolás: A szakértői véleményben foglaltakkal összhangban a felek rögzítik azt, hogy az új terv különösen azt hozta magával, hogy a beruházás egészére a Vállalkozónak át kellett szervezni a munkavégzést, a szerződéskötéskor tervezett építéstechnológiai sorokat, ütemeket meg kellett szakítani, a beruházáson dolgozó kapacitásokat a tervezettnél több alkalommal kellett fel- és levonultatni, új közreműködőket kellett bevonni, a kiépített organizációs megoldásokat át kellett telepíteni, esetenként újra kellett építeni, azaz, a Vállalkozó építéshelyi tér- és időbeli organizációja, építéstechnológiai és szervezési metódusai megváltoztak, mely összességében vállalkozói díjnövekedést eredményezett.

Összegezve: A felek rögzítik, hogy az I.), II.) és III.) módosítás szerinti elmaradó, azaz a vállalkozói díjat csökkentő tételek ellenértéke mindösszesen: nettó 12.191.267.- Ft, az anyagár-emelkedés, valamint az összekötő folyosóra vonatkozó munkarészre készült új terv miatti többlet-munka- és anyagdíj, azaz a vállalkozói díjat növelő tételek ellenértéke mindösszesen: nettó 12.200.000.- Ft, a kettő különbözete: nettó 8.733.- Ft, melyet a vállalkozó nem kíván érvényesíteni a megrendelővel szemben. (Felek rögzítik a Kbt. 141. § (2) bekezdés b) pontjában foglaltakra tekintettel, hogy a módosítások össz-értéke nem éri el a vállalkozói díj 15%-át.)

Felek megállapodnak, hogy a fentiekre tekintettel a vállalkozói díj összegét nem módosítják.

IV.) Teljesítési határidő meghosszabbítása

A III.) pontban hivatkozott új statikai tervek elkészítéséhez további idő volt szükséges. Ezen terv nélkül ezt a munkarészen nem állt módjában a Vállalkozónak a munkavégzés, illetve a megváltozott építéshelyi tér- és időbeli organizáció - a vállalkozói díjnövekedésen felül - a munkavégzésben késedelmet is eredményezett.

A fentiek szerinti, a feleknek fel nem róható késedelem időtartama – műszaki ellenőr által is igazoltan – 23 naptári nap volt.

A fentiekre tekintettel a felek szerződés 3.2.1. pontjában rögzített határidőt a Kbt. 141. § (6) bekezdése alapján módosítják az alábbiak szerint:

*„ A szerződést a Vállalkozónak legkésőbb a munkaterület átadás-átvételét követő legfeljebb 280 naptári napon belül köteles teljesíteni. Ezen időpontig a Vállalkozónak készre kell jelentenie a munkát. A Megrendelő előteljesítést elfogad.”*

5. Egyebekben a szerződésnek jelen módosítással nem érintett rendelkezései a felek között változatlan tartalommal érvényesek és hatályosak.

A felek a jelen szerződésmódosítást elolvasták, megértették, majd mint akaratukkal mindenben megegyezőt, törvényes képviselőik útján jóváhagyólag írták alá.

Litér, 2019. május 13.

--------------------------------- ---------------------------------

Litér Község Önkormányzata STYLUS Építő és Üzemeltető

Megrendelő Zártkörűen Működő Részvénytársaság

képv.: Szedlák Attila Polgármester Vállalkozó

képv.: Dobrosi Zsolt vezérigazgató